**JEGYZŐKÖNYVI KIVONAT**

Készült Polgárdi Város Önkormányzat Képviselő-testületének 2025. május 28. napján tartott ülésének jegyzőkönyvéből.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Polgárdi Város Önkormányzat Képviselő-testületének**

**65/2025. (V.28.) határozata**

**a Polgárdi Önkormányzati Tűzoltóság Alapszabálya módosításáról**

Polgárdi Város Önkormányzat Képviselő-testülete megtárgyalta a Polgárdi Önkormányzati Tűzoltóság Alapszabálya módosítására vonatkozó előterjesztést, melynek alapján az alábbi döntéseket hozza:

**I.**

Polgárdi Város Önkormányzat Képviselő-testülete (továbbiakban: Képviselő-testület) megállapítja, hogy a Polgárdi Önkormányzati Tűzoltóság az Alapszabályban a parancsnoki tisztség betöltésére vonatkozó előírások pontosításra szorulnak, ezért önálló alapító tagi jogkörét gyakorolva, a Képviselő-testület az Alapszabályt a II. pontban foglaltak szerint módosítja.

**II.**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 17. pontja, valamint a Polgári Törvénykönyvről szóló 2013. évi V. törvény (továbbiakban: Ptk.) 3:4. § (1) bekezdése alapján a Pk.60.149/2006. számú bírósági végzéssel a 07-03-0001560 sorszám alatt nyilvántartásba vett

**Polgárdi Önkormányzati Tűzoltóság**

Alapító tagjaként: Polgárdi Város Önkormányzat Képviselő-testülete a köztestület Alapszabályát a Ptk.-ban, s az egyesülési jogról, a közhasznú jogállásról, a civil szervezetek működéséről és támogatásáról szóló 2011. évi CLXXV. törvényben meghatározott követelményeknek megfelelően a tűz elleni védekezésről, a műszaki mentésről és a tűzoltóságról szóló 1996. évi XXXI. törvény, s a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény rendelkezéseiben foglaltak alapján jelen határozat 1. mellékletét képező Alapszabályt módosító okirat elfogadásával módosítja.

Polgárdi Város Önkormányzat Képviselő-testülete a Polgárdi Önkormányzati Tűzoltóság Alapszabályát a módosítással a 2. mellékletben foglalt tartalommal egységes szerkezetbe foglalja.

**III.**

A Képviselő-testület felhatalmazza a Polgármestert az Alapszabályt módosító okirat, s a módosítással egységes szerkezetbe foglalt Alapszabály aláírására.

**Felelős:** Nyikos László Polgármester

**Határidő:** azonnal

**IV.**

Polgárdi Város Önkormányzat Képviselő-testülete meghatalmazza Pintérné Dr. Szekerczés Anna ügyvédet az Alapszabály módosítása, s a módosítással egységes szerkezetbe foglalt Alapszabály ellenjegyzésére. A változásbejegyzési kérelem benyújtására a Polgárdi Önkormányzati Tűzoltóság Elnöke jogosult a meghatalmazást eljáró ügyvéd részére történő megadására.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kmf.

Nyikos László sk. dr. Zaccaria Beáta Lea sk.

polgármester jegyző

Kovács József sk. Kozári Erika sk.

képviselő képviselő

jkv. hitelesítő jkv. hitelesítő

A másolat hiteles:

Polgárdi, 2025. június 4.